text: [{"text_idx": "#000000", "text": "Dos de los vehi\u0301culos afecta\u0301os pola conduccio\u0301n temeraria. (P. L.)"}, {"text_idx": "#000001", "text": "La Polici\u0301a busca a un home que"}, {"text_idx": "#000002", "text": "se fugo\u0301 tres un accidente mu\u0301ltiple"}, {"text_idx": "#000003", "text": "El conductor pego\u0301 col so coche a 3 vehi\u0301culos na AS-110"}, {"text_idx": "#000004", "text": "Les autoridaes ta\u0301n tres la pista d\u2019un conductor que supuestamente causo\u0301 un accidente mu\u0301ltiple na AS-110 (carretera de Canda\u0301s a Tabaza) y fugo\u0301se ensin asistir a los mancaos. Los testigos rellataron que, alredor de la una de la tarde del 10 de mayu, un coche de color claro, probablemente fuera de marca Mercedes, diba a gran velocida\u0301, de manera temeraria."}, {"text_idx": "#000005", "text": "El conductor del vehi\u0301culu en cuestio\u0301n, diba en direccio\u0301n Tabaza, foi a faer un adelantamientu y, nel cami\u0301n, pego\u0301 contra\u2019l retrovisor d\u2019un Renault Laguna que circulaba en senti\u0301u contrariu. Al volver al so carril, cutio\u0301 contra una motocicleta y un Peugeot 406. Lluen\u0303e de parar el coche pa saber l\u2019esta\u0301u del restu de conductores, diose a la fuga a una velocida\u0301 grande, segu\u0301n los testigos."}, {"text_idx": "#000006", "text": "La Polici\u0301a Local allego\u0301 al llugar onde asocedio\u0301 esti mu\u0301ltiple accidente avisaos pola Comandancia de la Guardia Civil de Xixo\u0301n. Los mancaos, pela so parte, tuvieron que riquir d\u2019asistencia me\u0301dica, sobre manera\u2019l que diba en motocicleta, qu\u2019ingreso\u0301 nel Hospital de Xove polos golpes que recibio\u0301 nel accidente."}, {"text_idx": "#000008", "text": "La patrulla, que taba al altor de la ilesia de San Fe\u0301lix, atopo\u0301lu ra\u0301pidamente, anque trato\u0301 d\u2019escapar de los axentes pa evitar la so identificacio\u0301n."}, {"text_idx": "#000010", "text": "Una patrulla de la Guardia Civil de Canda\u0301s garro\u0301 in fraganti a la \u00abBanda del Cobre\u00bb nes instalaciones d\u2019ArcelorMittal al altor d\u2019El Cotaro\u0301n (Llorgozana), a les seis y media de la man\u0303ana del 29 d\u2019abril, hora a la que munches de les empreses de la zona ya\u0301 ta\u0301n n\u2019activida\u0301. Los individuos die\u0301ronse a la fuga al decatase de la presencia policial. Segu\u0301n obra nel espediente del cuartel, unos taben dientro del recintu de la sideru\u0301rxica atropando chatarra, mientres otros encarga\u0301bense de meter el material dientro de coches."}, {"text_idx": "#000011", "text": "Finalmente, los axentes del puestu de Canda\u0301s llograron identificar a cuatro persones del grupu: I. J. G., veci\u0301n de Corvera de 33 an\u0303os; y a los avilesinos A. R. G. A., de 26 an\u0303os; J. B. J. J., de 25; y J. V. S., de 32; a los que-yos atribu\u0301in una falta de furtu. Presumiblemente, la valoracio\u0301n de lo robao nun supere los 400 euros."}, {"text_idx": "#000012", "text": "La factori\u0301a sufrio\u0301 mu\u0301ltiples robos de metal nos u\u0301ltimos an\u0303os. Ye un focu recurrente pa grupos asemeyaos. Unu de los vixilantes de la multinacional llego\u0301 a sorprender en marzu de 2012 a tres mozos, unu d\u2019ellos menor d\u2019eda\u0301, cargando nun coche ma\u0301s de 1.000 quilos de fierro, con un valir nel merca\u0301u d\u2019unos 300 euros."}, {"text_idx": "#000013", "text": "N\u2019otru orde de coses, una empresa allugada nel poli\u0301gonu de Tabaza I foi denunciada por por vertir hidrocarburos al agua. El departamentu de Mediu Ambiente del Conceyu de Carren\u0303o tuvo constancia pola llamada d\u2019un trabayador d\u2019Aqualia na man\u0303ana del 5 de mayu. Avisaba qu\u2019habi\u0301a persones baldeando la contorna del porto\u0301n d\u2019una nave y que presuntamente arramaren aceite y otres sustancies qu\u2019empleguen na activida\u0301 industrial. Finalmente, pudo sabese que\u2019l li\u0301quidu con restos d\u2019hidrocarburos llegara al colector y d\u2019ehi\u0301 hasta la depuradora."}, {"text_idx": "#000018", "text": "Una vecina llama al 112 porque la so vaca quedo\u0301 atascada cabo la carretera"}, {"text_idx": "#000019", "text": "Naide sabe co\u0301mo pero una vaca d\u2019Antromero quedo\u0301 atrapada nun guardarrai\u0301les, al altor d\u2019El Llagaro\u0301n, sobre los ocho de la tarde del 5 de mayu. La res escapo\u0301 de la finca onde pastiaba y too paez indicar que quixo saltar a la carretera, pero nun pudo. La Polici\u0301a Local llego\u0301 a intentar sacala d\u2019esi llugar al recibir una llamada del 112, pero nun lo llograron. Finalmente, foi la duen\u0303a de la vaca la qu\u2019enguizando algamo\u0301 que saltara."}, {"text_idx": "#000020", "text": "La vaca, atrapada nel guardarrai\u0301les. (P. L.)"}]